open-index/open-wikipedia-markdown huggingface dataset:
ФІБА

**Міжнародная фэдэрацыя баскетболу** (, , у беларускай трансьлітарацыі **ФІБА**) — арганізацыя, што аб’ядноўвае ўсе нацыянальныя баскетбольныя фэдэрацыі, якая вызначае асноўныя кірункі разьвіцьця сусьветнага баскетболу. Пад эгідай ФІБА праводзіцца чэмпіянат сьвету па баскетболе і іншыя міжнародныя спаборніцтвы. Штаб-кватэра ФІБА знаходзіцца ў швайцарскім горадзе Жэнэве.

Першапачаткова абрэвіятура расшыфроўвалася як *Міжнародная фэдэрацыя [[аматар]]скага баскетболу* (). У 1989 г. слова * Amateur * было прыбрана (у сувязі з афіцыйным допускам прафэсійных баскетбалістаў да міжнародных спаборніцтваў), але скарачаць назву ня сталі.

## Гісторыя
Арганізацыя была ўтворана 18 чэрвеня 1932 году на першай міжнароднай канфэрэнцыі нацыянальных баскетбольных асацыяцыяў, якая адбылася ў Жэнэве, Швайцарыя. Нарада нацыянальных баскетбольных камітэтаў прыняла пастанову аб стварэньні Міжнароднай фэдэрацыі баскетбольных асацыяцыяў (FIBA), ля вытокаў стварэньня ФІБА стаялі нацыянальныя баскетбольныя камітэты васьмі краінаў: Аргентына, Грэцыя, Італія, Латвія, Партугалія, Румынія, Чэхаславаччына і Швайцарыя. У 1989 годзе на кангрэсе ФІБА ў нямецкім горадзе Мюнхэне была прынятая гістарычная пастанова аб удзеле прафэсійных баскетбалістаў ва ўсіх спаборніцтвах пад эгідай ФІБА, у тым ліку Алімпійскіх гульнях.

## Спаборніцтвы пад эгідай ФІБА
З 1950 году пачаў праводзіцца чэмпіянат сьвету па баскетболе сярод мужчын, а з 1953 году сярод жанчын. У цяперашні час абодва турніры праводзяцца незалежна адзін ад аднаго, з інтэрвалам раз у чатыры гады, на зьмену з Алімпійскім баскетбольным турнірам двухгадовым інтэрвалам. Акрамя гэтага пад эгідай ФІБА праводзяцца першынства сьвету для юніёрскіх (да 19 гадоў) і юнацкіх (да 21 году) мужчынскіх і жаночых зборных. Таксама ФІБА курыруе ўсе кантынэнтальныя першынствы, якія праходзяць на ўсіх пяці кантынэнтах, акрамя іх, юніёрскія (да 18 гадоў) і юнацкія (да 20 гадоў) кантынэнтальныя першынствы, якія праводзяцца толькі ў Афрыцы, Амэрыцы і Эўропе.

З 1936 году баскетбольны турнір зьяўляецца нязьменнай часткай праграмы летніх Алімпійскіх гульняў, правядзеньнем турніру ў роўнай ступені займаюцца краіна арганізатар Алімпійскіх гульняў, МАК і ФІБА.

З 1972 па 2002 год пад яго эгідай праводзіўся турнір Кубак Ранкеці. У 2003 годзе зьменены на Жаночы Эўракубак (*FIBA EuroCup Women*).

## Вонкавыя спасылкі
* Афіцыйны сайт ФІБА


Катэгорыя:Міжнародныя недзяржаўныя арганізацыі
Катэгорыя:Зьявіліся ў 1932 годзе
Горват

**Горват** — прозьвішча.

## Вядомыя носьбіты
* Андрусь Горват — беларускі пісьменьнік
* Атон Горват — грамадзкі дзяяч, буйны земляўласьнік
Карлаўка (неадназначнасьць)

Назву **Карлаўка** маюць:

## Населеныя пункты
### [[Беларусь]]
* Карлаўка — вёска ў Брагінскім раёне Гомельскай вобласьці

### [[Украіна]]
* Карлаўка — горад у Палтаўскай вобласьці
* Карлаўка — вёска ў Мар’інскім раёне Данецкай вобласьці
* Карлаўка — вёска ў Кіраваградзкім раёне Кіраваградзкай вобласьці
* Карлаўка — вёска ў Новаадэскім раёне Мікалаеўскай вобласьці
Лупалаўскі раён

**Лу́палаўскі раён** — адміністрацыйна-тэрытарыяльная адзінка ў складзе БССР у 1924—1931 гадох. Утвораны 17 ліпеня 1924 году ў складзе Магілёўскай акругі (да 26 ліпеня 1930). Цэнтар — мястэчка Лупалава (цяпер у складзе Магілёва).

## Гісторыя
20 жніўня 1924 году раён быў падзелены на 20 сельсаветаў: Амхаўскі, Амхініцкі (Вялікаамхініцкі), Антонаўскі (5.8.1929 перайменаваны ў Хацетаўскі), Грабянёўскі, Еганоўскі, Жданавіцкі, Зарэсцкі, Заходзкі, Кароўчынскі, Мастоцкі, Махаўскі, Машанацкі, Нічыпаравіцкі, Сідаравіцкі, Слабодкаўскі, Сухароўскі, Таранаўскі, Хацкавіцкі, Чэрнеўскі і Шчэжарскі.

2 сакавіка 1931 году раён быў скасаваны, ягоная тэрыторыя была падзелена паміж Дрыбінскім, Магілёўскім, Чавускім і Шклоўскім раёнамі.

## Літаратура
* Лупалаўскі раён // 

Катэгорыя:Былыя раёны Беларусі
Катэгорыя:Раёны, створаныя ў 1924 годзе
Катэгорыя:Раёны, скасаваныя ў 1931 годзе
Катэгорыя:Магілёўскі раён
Катэгорыя:Дрыбінскі раён
Катэгорыя:Чавускі раён
Катэгорыя:Шклоўскі раён
Беларуская фэдэрацыя баскетболу

**Грамадзкае аб’яднаньне «Беларуская фэдэрацыя баскетболу»** (ГА «БФБ») — арганізацыя, што займаецца правядзеньнем на тэрыторыі Беларусі спаборніцтваў па баскетболе. Прадстаўляе інтарэсы беларускага баскетболу ў Міжнароднай фэдэрацыі баскетболу.

Зьяўляецца рэспубліканскім грамадзкім аб’яднаньнем, ажыцьцяўляе сваю дзейнасьць на ўсёй тэрыторыі Рэспублікі Беларусь, можа мець свае арганізацыйныя структуры, якія ствараюцца па тэрытарыяльным прынцыпе і дзейнічаюць на падставе Статуту. Зьяўляецца сябрам ФІБА, пастанова аб гэтым прынятая Выканаўчым камітэтам гэтай міжнароднай арганізацыі 10 ліпеня 1992 г.

## Мэты
Мэтамі Беларускай фэдэрацыі баскетболу зьяўляюцца арганізацыя, разьвіцьцё і папулярызацыя баскетболу як віду спорту, у тым ліку аматарскага і прафэсійнага на тэрыторыі Рэспублікі Беларусь, а таксама ўмацаваньне пазыцыяў і павышэньне прэстыжу беларускага баскетболу на міжнароднай арэне, разьвіцьцё міжнародных спартовых сувязяў у галіне баскетболу ва ўсіх яго формах.

## Спаборніцтвы
* Чэмпіянат Беларусі па баскетболе
* Кубак Беларусі па баскетболе

## Вонкавыя спасылкі
* Афіцыйны сайт

Катэгорыя:Беларускі баскетбол
Катэгорыя:Баскетбольныя арганізацыі
Жаночая зборная Беларусі па баскетболе

**Жаночая зборная Беларусі па баскетболе** — нацыянальная баскетбольная каманда, якая прадстаўляе Беларусь на міжнародных спаборніцтвах па баскетболе.

## Гісторыя
Першы афіцыйны міжнародны матч зборная Беларусі правяла 14 траўня 1993 году ў румынскім Арадзе ў межах кваліфікацыйнага турніру Эўрабаскет-1995 і прайграла яго саперніцам з Харватыі зь лікам 74:78. Заняўшы па выніках трохдзённага турніру 3-е месца ў сваёй групе, беларускі не змаглі прабіцца ў чэлендж-раўнд кваліфікацыі чэмпіянату Эўропы і пазмагацца за пуцёўку ў фінальную стадыю кантынэнтальнага першынства.

У траўні 1997 году ў Хэльсынкі беларуская каманда пад кіраўніцтвам Анатоля Буяльскага ўпершыню пасьпяхова прайшла першую  стадыю кантынэнтальнага адбору, але на Эўрабаскет-1999 усё ж не трапіла, прайграўшы наступным годзе ў Брно зборным Чэхіі, Босьнія і Герцагавіны ды Нямеччыны.

Наступная спроба прабіцца ў эліту зноў была няўдалай. У апошні дзень кваліфікацыйнага турніру ў Стара-Загора беларуская каманда ў вочнай дуэлі аспрэчвала пуцёўку ў чэлендж-раўнд з гаспадынямі паркету — зборнай Баўгарыі. Пасьля першай паловы матчу беларускі вялі з розьніцай у 5 ачкоў, але нечакана ў залі згасла сьвятло і, 15-хвілінная паўза ў сувязі з гэтым, некалькі зьбіла іх пераможны тэмп. Саступіўшы зь лікам 81:82, беларуская дружына згубіла шанец патрапіць на Эўрабаскет-2001.

## Дасягненьні
### Алімпійскія гульні
* 2008 — **6-е месца**.
*Склад*: Натальля Ануфрыенка, Настасься Верамеенка, Вікторыя Гасьпер, Марына Крэс, Алена Леўчанка, Тацяна Ліхтаровіч, Натальля Марчанка, Вольга Масіленэнэ, Вольга Падабед, Кацярына Сныціна, Тацяна Троіна, Натальля Трафімава.
* 2016 — **9-е месца**.
*Склад*: Настасься Верамеенка, Вольга Зюзькова, Алена Леўчанка, Тацяна Ліхтаровіч, Марыя Папова, Юлія Рыцікава, Кацярына Сныціна, Тацяна Троіна, Натальля Трафімава, Аляксандра Тарасава, Марыя Філончык, Ліндсэй Гардынг.

## Склад
: *Заяўка на чэмпіянат Эўропы 2017 году*.

## Вонкавыя спасылкі
* Сайт Беларускай фэдэрацыі баскетболу
* Матчы зборнай Беларусі
* Профіль зборнай Беларусі на сайце FIBA

Катэгорыя:Беларускі баскетбол
Баскетбол
Беларусь
Ільля Джугір

**Ільля Джугір** (нарадзіўся 11 лютага 1999 году) — беларускі футбаліст, абаронца клюбу «Аўтазаводзец-Трактар».

## Кар’ера
Выхаванец жодзінскага «Тарпэда-БелАЗ». У 2016 годзе далучыўся да дублюючага складу клюбу, а ў лістападзе таго ж году склаў з клюбам доўгатэрміновую дамову. У 2017 годзе галоўны трэнэр жодзінцаў Ігар Крывушэнка запрасіў гульца да галоўнай каманды. Запачаткаваў кар’еру ў Найвышэйшай лізе 16 верасьня 2017 году ў матчы супраць «Крумкачоў», які стаў адзіным у складзе клюбу ў найвышэйшым дывізіёне.

У жніўні 2018 году аддадзены ў арэнду мікашэвіцкаму «Граніту» да канца сэзону. Першы свой матч згуляў супраць бабруйскай «Белшыны». Хутка замацаваўся ў першай адзінаццатцы каманды. У сакавіку 2019 году аддадзены ў арэнду НФК. У жніўні 2019 году вярнуўся ў «Тарпэда-БелАЗ» з арэнды. У красавіку 2020 году прыяднаўся да «Воршы», у складзе якой дэбютаваў 18 красавіка ў матчы супраць «Ліды».

У 2021 годзе згуляў толькі адзін матч у складзе спаўпецкага «Кронану». У 2022 годзе далучыўся да другалігавага клюбу «Жодзін-Паўднёвы», дзе стаў ключавым гульцом клюба. У лютым 2023 году працягнуў супрацу з клюбам, які прасунуўся ў Першую лігу. Цягам усяго сэзону футбаліст выступаў у клюбе ў ролі ключавога гульца пачатковага складу. З улікам ліквідацыі клюбу ў лютым 2024 году футбаліст далучыўся да сталічнага «Аўтазаводца-Трактара».

## Статыстыка

## Крыніцы

## Вонкавыя спасылкі
* Статыстыка «ПБ-Инфо»

Катэгорыя:Нарадзіліся ў Жодзіне
Катэгорыя:Беларускія футбалісты
Катэгорыя:Футбалісты клюбу «Тарпэда-БелАЗ» Жодзін
Катэгорыя:Футбалісты клюбу «Граніт» Мікашэвічы
Катэгорыя:Футбалісты клюбу «Крумкачы» Менск
Катэгорыя:Футбалісты клюбу «Ворша»
Катэгорыя:Футбалісты клюбу «Кронан» Стоўпцы
Катэгорыя:Футбалісты клюбу «Жодзін-Паўднёвы»
BMW i3

**BMW i3** () — пяцідзьверны гарадзкі электрамабіль нямецкага аўтавытворцы BMW. i3 — частка праекту BMW пад назовам «Праект i». i3 — першы масавы бязвыкідны аўтамабіль кампаніі BMW; да лістапада 2016 зьяўляўся самым эканамічным сэртыфікаваным EPA транспартным сродкам на любых відах паліва, пасьля чаго яго зьмясьціў Hyundai Ioniq Electric.

Канцэптуальная мадэль i3 была прадстаўленая на Міжнароднай нямецкай аўтавыставе 2011 року, у ліпені 2013 з канвэеру сыйшоў першы экзэмпляр, а масавая вытворчасьць пачалася ў верасьні 2013 року.

## Мінуўшчына
У лютым 2011 року BMW абвясьціла пра новую галіну сваіх аўтамабіляў у рамках Праекту i. Дзьвюмя першымі масавымі мадэлямі сталі электрамабіль «Mega City Vehicle» (MCV), пазьней перайменаваны ў BMW i3, і гібрыдны BMW i8, вытворчасьць якіх пачалася ў Ляйпцыгу ў 2013 року. Канцэптуальная мадэль i3 была прадстаўленая на Міжнароднай нямецкай аўтавыставе 2011 року.

## Глядзіце таксама
* Сьпіс электрамабіляў
* Электратранспарт у Беларусі

## Крыніцы

## Вонкавыя спасылкі
* Афіцыйная бачына

i3
Катэгорыя:Гарадзкія электрамабілі
Катэгорыя:Купэ
Катэгорыя:Хэтчбэкі
Катэгорыя:Акумулятарныя электрамабілі
Катэгорыя:Аўтамабілі, прадстаўленыя ў 2013 годзе
Людзьвіноў

Назву **Людзьвіноў** маюць:

* Людзьвіноў — былая вёска ў Брагінскім раёне Гомельскай вобласьці
* Людзьвіноў — вёска ў Петрыкаўскім раёне Гомельскай вобласьці
Арцём Галяк

**Арцём Галяк** (нарадзіўся 29 жніўня 1995 году) — колішні беларускі футбаліст, паўабаронца. Галоўны трэнэр каленкавіцкай «Вэртыкалі».

## Кар’ера
Выхаванец каленкавіцкага футболу. У 2011—2012 гадах навучаўся таксама ў пастаўскай акадэміі ПМЦ. З 2012 году пачаў выступаць за дубль мазырскай «Славіі». Пасьля вылету «Славіі» ў Першую лігу ў сэзоне 2014 году трэнаваўся з асноўнай камандзе. 26 ліпеня 2014 году дэбютаваў у складзе каманды ў матчы Кубка Беларусі супраць «Гомельчыгункатранса» (1:2). Другую палову сэзону 2014 году правёў у арэндзе ў Другой лізе ў каленкавіцкай «Вэртыкалі».

У першай палове 2015 году зноў выступаў за дубль мазырчукоў, а ў жніўні 2015 году быў аддадзены ў арэнду ў клюб Першай лігі «Гомельчыгункатранс». У сэзоне 2016 году з 9 галамі стаў найлепшым бамбардзірам дубля «Славіі». У сакавіку 2017 году падоўжыў кантракт з мазырчукамі і пачаў прыцягвацца да асноўнай каманды, але гэтак і не згуляў за яе. У ліпені таго ж году пакінуў Мазыр. У верасьні 2017 году далучыўся да наваполацкага «Нафтана», у складзе якога 17 верасьня дэбютаваў у Найвышэйшай лізе, выйшаўшы на замену ў канцы матчу зь «Нёманам» (3:2).

Паводле вынікаў сэзону 2017 году «Нафтан» страціў месца ў Найвышэйшай лізе, і ў пачатку 2018 году Галяк праходзіў прагляд у «Славіі», аднак не падышоў і пачаў сэзон у складзе мікашэвіцкага «Граніта». У студзені 2019 году быў на праглядзе ў гомельскім «Лякаматыве», аднак сэзон пачаў у складзе шацілавіцкага «Хіміка». Гуляў за гэты клюб да лета 2020 году. У пачатку 2021 году далучыўся да каленкавіцкай «Вэртыкалі» ў Другой лізе, дзе стаў галоўным трэнэрам.

## Статыстыка

## Крыніцы

## Вонкавыя спасылкі
* Статыстыка «ПБ-Инфо»

Катэгорыя:Нарадзіліся ў Каленкавічах
Катэгорыя:Беларускія футбалісты
Катэгорыя:Футбалісты клюбу «Вэртыкаль» Каленкавічы
Катэгорыя:Футбалісты клюбу «Лякаматыў» Гомель
Катэгорыя:Футбалісты клюбу «Нафтан» Наваполацак
Катэгорыя:Футбалісты клюбу «Граніт» Мікашэвічы
Катэгорыя:Футбалісты клюбу «Хімік» Шацілавічы
Дэні Дэніелз

**Дэні Дэнелс** () — (нарадзілася 23 верасьня 1989 году) зьяўляецца сцэнічным імем амэрыканскай порнаакторкі й стрыптызэркі. Дэні Дэнелс паходзіць з акругі Орэнч, штат Каліфорнія, ЗША. Яна чэскага, ангельскага і нямецкагай паходжаньня. 

## Асабістае жыцьцё
Наведвала мастацкую школу на працягу двух гадоў, але кінула. Дэніелз таксама ёсьць блогеркй і мастачкай; яна стварае творы пад імем Кіра Лі мэтадам пуантылізму. Па стане на студзень 2016 году, яна вучыцца ў лётнай школе. Дэніелз вызначае сябе, як бісэксуалка, якая ў асноўным імкнецца да адносінаў з жанчынамі.

## Крыніцы

## Вонкавыя спасылкі
* Асабістая старонка ў сеціве
* Дэні Дэніелз Captain Jack interviews Dani Daniels
* Дэні Дэніелз на Ютубе

Катэгорыя:Порнаакторкі ЗША
Калінінскі

Назву **Калінінскі** маюць:

* Калінінскі — пасёлак у Брагінскім раёне Гомельскай вобласьці
* Калінінскі — пасёлак у Краснапольскім раёне Магілёўскай вобласьці
Дуравічы

Назву **Дуравічы** маюць:

## Населеныя пункты
### [[Беларусь]]
* Дуравічы — вёска ў Буда-Кашалёўскім раёне Гомельскай вобласьці
* Дуравічы — вёска ў Вялейскім раёне Менскай вобласьці

### [[Расея]]
* Дуравічы — вёска ў Красьнянскім раёне Смаленскай вобласьці

## Глядзіце таксама
* Дурава
* Дураў
* Дураўка
* Дураўшчына
Філіп Адамавіч

**Філіп Адамавіч** (;  15 сьнежня 1988 году, Бялград) — басьнійскі баскетбаліст румынскага клюбу КСУ Сыбіў. Амплюа — абаронца. У 2017 годзе пачаў выступаць за «Цмокі-Менск». Гуляе за нацыянальную зборную Босьніі і Герцагавіны.

Свой першы прафэсійны кантракт падпісаў з басьнійскім клюбам «Ігакея» ў 2006 годзе. Адразу абаронца разам з камандай выйграў Кубак Босьніі і Герцагавіны і прабіўся ў паўфінал чэмпіянату краіны. З 2008 па 2011 год Адамавіч зьмяніў некалькі клюбаў, выступаючы ў чэмпіянатах Сэрбіі і Босьніі, а перад сэзонам 2011—2012 гадоў вярнуўся ў «Ігакею», зь якім у 2013-м выйграў золата першынства Босьніі і Герцагавіны.

З 2013 году гуляў у чэмпіянаце Румыніі, дзе і выступаў да гэтага лета па чарзе за «Плаешць», «Мураш» і «Клуж». У кожным з сэзонаў Філіп браў удзел у Матчах зорак чэмпіянату Румыніі, а ў 2014 і 2017 гадах выйграваў мясцовае першынства.

Сэзон 2017—2018 гадоў гуляў за «Цмокі-Менск». Згуляў 17 матчаў Лігі ВТБ (8,5 пункту, 3,9 выніковыя перадачы ў сярэднім за 21,05 хвіліны) і 14 матчаў Кубку ФІБА (9,4 пункту і 3,6 дзейсных перадачы за 19,5 хвіліны).

## Дасягненьні
* Чэмпіён Босьніі і Герцагавіны — 2007, 2013
* Чэмпіён Румыніі — 2014, 2017
* Чэмпіён Беларусі — 2018
* Уладальнік Кубку Румыніі — 2017

## Крыніцы

## Вонкавыя спасылкі
* Старонка Адамавіча на Facebook

Катэгорыя:Басьнійскія баскетбалісты
Саюз паўднёвашлезьвіскіх выбаршчыкаў

«**Саюз паўднёвашлезьвіскіх выбаршчыкаў**» ( або  — *СПВ*) — мясцовая партыя ў зямлі Шлезьвіг-Гальштайн, ФРН. Партыя дацкай меншасьці ў Нямеччыне была заснавана 30 чэрвеня 1948 году і мае каля 4000 сяброў. На выбарах у Бундэстаг у 1949 годзе атрымала 1 месца. Партыя бароніць правы дацкай і фрыскай меншасьцяў зямлі й адзіная з усіх партыяў Нямеччыны вызвалена ад 5%-бар’еру, такім чынам, заўсёды прысутнічае ў ляндтагу. Пасьля выбараў у мясцовую раду Шлезьвіг-Гальштайну 6 траўня 2012 году быў створаны ўрад з удзелам СДПН, «Зялёных» і Саюзу паўднёвашлезьвіскіх выбаршчыкаў. Прадстаўніца партыі Анке Споорэнданк стала міністрам юстыцыі, культуры й эўрапейскіх справаў. Такім чынам Саюз упершыню ўвайшоў ва ўрад Шлезьвіг-Гальштайну, а значыць і ў бундэсрат Нямеччыны. З 2017 году выйшла з ураду й знаходзіцца ў апазыцыі кааліцыі ХДС/ХСС, СвДП, «Зялёных».

## Вонкавыя спасылкі

Катэгорыя:Палітычныя партыі Нямеччыны
Нацыянал-дэмакратычная партыя Нямеччыны

**Нацыянал-дэмакратычная партыя Нямеччыны** (;  — *НДПН*) — крайнеправая партыя ў ФРН. Некаторыя лічаць яе наступніцай НСДАП. Ведамства па ахове канстытуцыі ФРН вызначае яе як крайнеправую, па самавызначэньні, НДПН — партыя правага руху. Ёсьць зьвесткі пра супрацу НДПН з нэанацысцкімі групоўкамі.

## Вонкавыя спасылкі

Катэгорыя:Палітычныя партыі Нямеччыны
Партыя піратаў Нямеччыны

**Партыя піратаў Нямеччыны** (; скарочана — ) — партыя ў Нямеччыне. Заснавана 10 верасьня 2006 году ў Бэрліне па ўзоры швэдзкай партыі, як партыя постіндустрыйнага (інфармацыйнага) грамадзтва. Задачы руху — спрыяньне вольнаму пашырэньню ведаў і вольнай культуры, рэформа законаў пра аўтарскае права, змаганьне за захаваньне грамадзянскіх правоў у сеціве (у прыватнасьці — супраціў электроннаму сачэньню й цэнзуры).

## Вонкавыя спасылкі

Катэгорыя:Палітычныя партыі Нямеччыны
Выбары ў Бундэстаг 2013 году

**Выбары ў Бундэстаг 2013 году** адбыліся 22 верасьня. Перамогу атрымалі ХДС/ХСС на чале з Ангелай Мэркель.

## Вынікі выбараў

Катэгорыя:Выбары ў Нямеччыне
Катэгорыя:2013 год у Нямеччыне
Свабодныя выбаршчыкі (Нямеччына)

**Свабодныя выбаршчыкі** ў Нямеччыне могуць належаць да аб’яднаньня асобаў, якія ўдзельнічаюць у выбарах, ня маючы статусу зарэгістраванай палітычнай партыі. Звычайна яны ўключаюць у сябе мясцовую групу выбаршчыкаў, якой даюць права ўдзелу ў выбарах. У большасьці выпадкаў, свабодныя выбаршчыкі бяруць удзел толькі на ўзроўні мясцовага самакіраваньня, балятуюцца ў гарадзкія рады і магістраты. Свабодныя выбаршчыкі, як правіла, дабіваюцца найбольшых посьпехаў у сельскіх ваколіцах на поўдні Нямеччыны. Свабодныя групы выбаршчыкаў дзейнічаюць ва ўсіх землях Нямеччыны.

Катэгорыя:Палітычныя партыі Нямеччыны
Грамадзяне ў гневе

«**Грамадзяне ў гневе**» — правая папулісцкая партыя ў Нямеччыне. Мае прадстаўнікоў у парлямэнце зямлі Брэмэн. Старшыня партыі — Ян Тымке.
 
Яна была заснавана ў сакавіку 2004 году ў якасьці пераемніка партыі Шыля. Галоўная задача партыі — барацьба са злачыннасьцю й іміграцыйная палітыка.

Партыя аб’ядналася з альянсам Германіі 9 чэрвеня 2023

Катэгорыя:Палітычныя партыі Нямеччыны
Баец

Назву **Баец** маюць:

* Баец — пасёлак у Буда-Кашалёўскім раёне Гомельскай вобласьці
* Баец — вёска ў Калінкавіцкім раёне Гомельскай вобласьці
Башар Асад

**Баша́р Ха́фэз аль-А́сад** (; нарадзіўся 11 верасьня 1965, Дамаск) — сырыйскі дзяржаўны й палітычны дзеяч, які быў існым прэзыдэнтам з 17 ліпеня 2000 року. Сын папярэдняга прэзыданта Сырыі Хафэза Асада. Маршал.

Пераабіраўся прэзыдэнтам на безальтэрнатыўных выбарах у 2000 ды ў 2007 роках. Зь ліпеня 2014 року пераабраўся на новы тэрмін з афіцыйным вынікам 88,7 % галасоў. Гэта былі першыя выбары ў Сырыі на альтэрнатыўнай аснове. Яны адбываліся падчас грамадзянскай вайны й былі байкатаваныя апазыцыяй. Ня ўсе краіны прызналі выбары легітымнымі.

Башар Асад валодае арабскаю, ангельскаю ды францускаю мовамі.

## Літаратура
Богдан С., Пабеданосцава Кая А., Сірыя:сакрэт Асадаў // Наша гісторыя, №2, 2018, с. 70 - 75. ISBN 2617-2305

## Крыніцы

Катэгорыя:Сырыйская палітыка
Катэгорыя:Прэзыдэнты Сырыі
Катэгорыя:Сьпіс спэцыяльна вызначаных грамадзянаў і заблякаваных асобаў
Пётар Казанцаў

**Пётар Казанцаў** ( 22 красавіка 1998 году) — беларускі футбаліст, абаронца клюбу «Маладэчна-2018».

## Кар’ера
### Клюбная
Выхаванец футбольнага клюбу «Менск», у 2015 годзе пачаў выступаць за клюбны дубль, а зь лета наступнага году замацаваўся ў ягоным складзе. У верасьні 2017 году пачаў прыцягвацца да асноўнай каманды, дэбютаваў у Найвышэйшай лізе 24 верасьня 2017 году ў хатнім матчы супраць «Віцебска» (0:0), выйшаўшы на замену ў другім тайме. Да канца сэзону 2017 году згуляў яшчэ ў трох матчах, выходзячы на замену.

У пачатку 2018 году не гуляў праз траўмы, вярнуўся на поле ў чэрвені, пасьля чаго гуляў пераважна за дубль. У жніўні 2018 году далучыўся да бабруйскай «Белшыну». У студзені 2019 году зноў пачаў трэнавацца з сталічным клюбам і пачаў у ягоным складзе сэзон 2019 году, аднак выступаў толькі за дубль. У жніўні 2019 году стаў гульцом «Смаргоні», дзе замацаваўся ў асноўным складзе. У сакавіку 2020 году падпісаў новае пагадненьне з смаргонскім клюбам.

У пачатку 2021 году трэнаваўся зь «Менскам», а ў сакавіку перайшоў у «Ліду», дзе замацаваўся ў пачатковым складзе. З пачатку 2022 году стаў трэнавацца з «Маладэчнам-2018» і ў красавіку афіцыйна ўзмоцніў склад каманды. У маладэчанскай камандзе таксама стаў гульцом першай адзінаццатцы. У пачатку 2023 году праходзіў прагляд у «Іслачы», а пазьней вярнуўся ў Маладэчна і ў сакавіку падоўжыў кантракт з клюбам.

### Міжнародная
У сакавіку 2015 году ў складзе зборнай Беларусі (да 17 гадоў) браў удзел у элітным раўндзе чэмпіянату Эўропы. У 2016—2017 гадах гуляў за зборную Беларусі (да 19 гадоў) у кваліфікацыйным і элітным раўндах чэмпіянату Эўропы. У 2017 годзе пачаў прыцягвацца да зборнай Беларусі (да 21 году), аднак у афіцыйных матчах не зьяўляўся на полі. Дэбютаваў у зборнай 14 лістапада 2018 году, выйшаўшы ў канцы таварыскага матча супраць зборнай Харватыі (1:3). 16 лістапада таго ж году ў наступным таварыскім матчы супраць харватаў выйшаў ужо ў пачатковым складзе, але пазьней у зборную больш не прыцягваўся.

## Статыстыка

## Крыніцы

## Вонкавыя спасылкі
* Статыстыка «ПБ-Инфо»

Катэгорыя:Беларускія футбалісты
Катэгорыя:Футбалісты клюбу «Менск»
Катэгорыя:Футбалісты клюбу «Белшына» Бабруйск
Катэгорыя:Футбалісты клюбу «Смаргонь»
Катэгорыя:Футбалісты клюбу «Ліда»
Катэгорыя:Футбалісты клюбу «Маладэчна-2013»
Гомель (гандбольны клюб)

«**Го́мель**» — беларускі гандбольны клюб, які прадстаўляе горад Гомель.

## Мінуўшчына
Гандбол на Гомельшчыне зьявіўся ў 1950-х гадох. Тады ў 1957 годзе мужчынская каманда Гомлю ўзяла ўдзел у першынстве БССР па гандболе ў фармаце 11×11, заняўшы выніковае другое месца. Зь цягам часу гандболам пачалі займацца ў Гомельскім пэдагагічным ўнівэрсытэце імя Чкалава, Беларускім інстытуце чыгункі ды ў іншых калектывах фізкультуры. У 1961 годзе ў горадзе прайшло першае ў Беларусі першынство сярод юнакоў і дзяўчат, дзе прадстаўнікі Гомлю сталі чэмпіёнамі.

Мясцовая каманда пасьля гэтага стала займала месцы сярод прызэраў айчыннага першынства, а ў 1970 годзе ўзяла ўдзел у чэмпіянаце СССР у клясе «А» другога дывізіёну. Пасьля атрыманьня незалежнасьці краіны, «Гомель» час ад часу вылучаў гульцоў у моладзевыя зборныя Беларусі на міжнародныя спаборніцтвы. Каманда зважаецца дружынай другога эшалёну. Клюб часта здабываў толькі бронзавыя мэдалі, пры гэтым часам гэта рабілася некалькі сэзонаў запар, як то з 2014 па 2018 гады, а таксама з 2021 па 2023 гады.

## Склад
 году

## Вонкавыя спасылкі
* Афіцыйная бачына
* Профіль на бачыне БФГ

Катэгорыя:Беларускія гандбольныя клюбы
Катэгорыя:Спорт у Гомлі
Сырыйскі Курдыстан

**Сыры́йскі Курдыста́н** () альбо **Ражава** ( — «захад») — курдзкае дзяржаўнае ўтварэньне ў складзе Сырыі. Аб стварэньні Ражавы (Сырыйскага Курдыстану) было абвешчана 17 сакавіка 2016 року.

Зь лета 2012 року тэрыторыя Сырыйскага Курдыстану кантралюецца Найвышэйшай курдзкай радай ды зьвязанымі зь ёй узброеннымі фармаваньнямі. У лістападзе 2013 року быў створаны Рэгіянальны ўрад, куды ўвайшлі курды, асырыйцы й арабы.

Курдзкія нацыяналісты Сырыйскі Курдыстан называюць Заходнім Курдыстанам, бо лічаць яго часткаю адзінага Курдыстану.

Існуе пэўнае вайсковае супрацоўніцтва з Ірацкім Курдыстанам і ЗША, хоць няма ніякай афіцыйнай падтрымкі Ражавы.

## Крыніцы

Катэгорыя:Курдыстан
Катэгорыя:Зьявіліся ў 2012 годзе
Катэгорыя:Сырыйская палітыка
Катэгорыя:Геаграфія Сырыі
Фронт ан-Нусра

«**Фронт ан-Нусра**» () — аддзел міжнароднай ісламісцкай тэрарыстычнай супольнасьці «Аль-Каіда» на тэрыторыі Сырыі ды Лібану.

Групоўка заснавана 23 студзеня 2012 року падчас грамадзянскай вайны ў Сырыі. Зьяўляецца адною з найбольш пасьпяховых тэрарыстычных супольнасьцяў у Сырыі. Прызнана тэрарыстычнай супольнасьцю Аўстраліяй, Вялікабрытаніяй, Іранам, ААН, Канадай, Новай Зэляндыяй, ААЭ, Расеяй, Саудаўскай Арабіяй, ЗША, Турэччынай ды Францыяй.

З сакавіка 2015 року ўваходзіць ў Джэйш-аль-Фатх.

## Крыніцы

Катэгорыя:Тэрарыстычныя арганізацыі
Катэгорыя:Арганізацыі Грамадзянскай вайны ў Сырыі
Катэгорыя:Зьявіліся ў 2011 годзе
Катэгорыя:Антышыізм
Катэгорыя:Джыхадысцкія групоўкі
Катэгорыя:Кутбісцкія арганізацыі
Сэку Ўігс

**Сэку Ўігс** (;  8 кастрычніка 1994 году, ЗША) — амэрыканскі баскетбаліст. Амплюа — гульнёвы абаронца. У 2017 годзе пачаў выступаць за «Цмокі-Менск».

З 2015 да 2017 правёў ва ўнівэрсытэце Аляскі, Анкорыдж, выступаючы за мясцовую студэнцкую каманду ў NCAA. У сэзоне 2016—2017 гадоў амэрыканец правёў 22 гульні, набіраючы ў сярэднім 25,4 пунктаў, 5,8 падбораў і 2,8 перадачаў за 34,3 хвіліны.

## Крыніцы

Катэгорыя:Баскетбалісты ЗША
Салаўёў

Назву **Салаўёў** маюць:

## Населеныя пункты
### [[Беларусь]]
* Гомельская вобласьць:
** Салаўёў — пасёлак у Губіцкім сельсавеце Буда-Кашалёўскага раёну
** Салаўёў — пасёлак у Чабатовіцкім сельсавеце Буда-Кашалёўскага раёну
** Салаўёў — адселены пасёлак у Шырокаўскім сельсавеце Буда-Кашалёўскага раёну

## Падвойныя назвы
* Салаўё вір
* Салаўё калодзеж
* Салаўё роў

## Глядзіце таксама
* Салаўёва
* Салаўёўка
* Салаўі
* Салаўінае
* Салаўіная
* Салаўіха
Крыстафэр Чараповіч

**Крыстафэр Чараповіч** (;  15 верасьня 1991 году) — швэдзкі баскетбаліст польскага клюбу ГТК. Амплюа — форвард. Адзін сэзон 2017—2018 гадоў згуляў за «Цмокі-Менск».

З 2010 па 2014 гады выступаў у ЗША ў NCAA за каманду каледжу Дэвідсан, набіраючы ў 2014 годзе 8,8 пункту і 4,3 падбора ў сярэднім за 25 хвілін на пляцоўцы. Форвард ня быў абраны на драфце НБА-2014 і вырашыў пачаць прафэсійную кар’еру ў Эўропе.

Першым клюбам для Чараповіча стаў швэдзкі «Сёдэртэлье Кінгс». У ім Крыс правёў два сэзоны — з 2014-га па 2016-ы, двойчы пры гэтым стаўшы чэмпіёнам краіны. Сэзон 2016—2017 гадоў пачынаў у польскім «Кросна», дзе ў 20 матчах набіраў 17,7 пункту і 6,9 падбора, атакуючы з далёкай дыстанцыі з 49% выніковасьцю. У лютым 2017-га Чараповіч перайшоў у клюб «Андора». У чэмпіянаце Гішпаніі ён згуляў 13 матчаў, дапамагаючы камандзе 5,3 пунктамі і 2,5 падборамі.

У 24 гады дэбютаваў у складзе зборнай Швэцыі ў кваліфікацыі на чэмпіянат Эўропы-2017. Форвард узяў удзел ва ўсіх чатырох матчах супраць Расеі ды Босьніі і Герцагавіны, набіраючы ў сярэднім 8,8 пункту і 4,3 падбора за 24 хвіліны на пляцоўцы. Аднак зборная Швэцыі не прабілася на Эўрабаскет.

У 2017 годзе падпісаў на адзін год кантракт з «Цмокі-Менск».

## Крыніцы

## Вонкавыя спасылкі
* Статыстыка гульца на сайце basketball.realgm.com
* Зьвесткі на сайце FIBA.com

Катэгорыя:Швэдзкія баскетбалісты
Уютны

Назву **Ўютны** маюць:

* Уютны — пасёлак у Буда-Кашалёўскім раёне Гомельскай вобласьці
* Уютны — пасёлак у Веткаўскім раёне Гомельскай вобласьці
Дэбіторская запазычанасьць

**Дэбіторская запазычанасьць** ( — даўжнік) — сума даўгоў, належных установе ад юрыдычных і фізычных асобаў па выніках узаемін зь імі.

## Беларусь
На 1 студзеня 2016 году пратэрмінаваная дэбіторская запазычанасьць у Беларусі вырасла да 60,417 трлн рублёў ($3,181 млрд). Зьнешняя пратэрмінаваная дэбіторская запазычанасьць павялічылася да 10,45 трлн рублёў ($550,2 млн).

На 1 жніўня 2017 г. агульны памер зьнешняй *пратэрмінаванай* дэбіторскай запазычанасьці перад прадпрыемствамі Беларусі склаў каля $500 млн, зь іх $210,4 млн (42%; 12% ад агулам расейскай) прыпадала на расейскія ўстановы. Пагатоў дэбіторская запазычанасьць расейскіх установаў перад прадпрыемствамі Беларусі склала $1783,3 млн.

## Крыніцы

Катэгорыя:Рахункаводзтва
Катэгорыя:Бізнэс-тэрміны
Катэгорыя:Карпаратыўныя фінансы
Катэгорыя:Абавязнаснае права
Эквайрынг

**Эквайрынг** ( — набыцьцё) — разьлік аплаты тавара або паслугі з выкарыстаньнем банкаўскай аплатнай карткі.

## Беларусь
На травень 2012 году звыш 28 000 гандлёвых установаў Беларусі абслугоўвалі трымальнікаў аплатных картак, зь іх звыш 15 000 (55%) — на падставе заключаных зь «Беларусбанкам» дамоваў. Пагатоў з 2010 году «Беларусбанк» забясьпечваў разьлікі па картках і ў сеціўных крамах, зь якімі да траўня 2012 склаў звыш 60 дамоваў. 29 верасьня 2014 г. Кіраўніцтва Нацыянальнага банку Рэспублікі Беларусь зацьвердзіла Пастанову № 599, паводле якой раіла банкам устанавіць плату за эквайрынг у памеры прынамсі 0,8% ад сумы апэрацыі. 30 кастрычніка 2014 г. Кіраўніцтва Нацбанку Беларусі сваёй Пастановай № 672 скасавала Пастанову № 599 ад 29 верасьня, паводле якой раней раіў банкам апусьціць расцэнкі на эквайрынг ніжэй за расцэнкі на касавае абслугоўваньне.

На 2017 год банкі Беларусі ажыцьцяўлялі разьлік па картках 5 аплатных сыстэмаў: «Амэрыкан Экспрэс» (Нью-Ёрк, ЗША), «БелКарт» (Менск, Беларусь), «Віза» (Фостэр-Сіці, штат Каліфорнія, ЗША), «МайстарКард» (Гарысан, штат Нью-Ёрк, ЗША), «ЮніёнПэй» («Іньлянь»; Шанхай, Кітай). Пастаўка гандлёвага тэрміналу для эквайрынгу банкам вымагала зьдзяйсьненьне цягам 2 месяцаў апэрацыяў аплаты на прынамсі 6000 рублёў (каля $3000), для мабільнага эквайрынгу — 300 рублёў (каля $150).

## Глядзіце таксама
* Адзіная разьліковая інфармацыйная прастора

## Крыніцы

## Вонкавыя спасылкі
* 
* 
** Інтэрнэт-крамы: патрабаваньні пры падключэньні
* * 

Катэгорыя:Электронная камэрцыя
Катэгорыя:Бізнэс-тэрміны
Катэгорыя:Плацёжныя сыстэмы
Катэгорыя:Банкаўская справа
Максім Салаш

**Максім Салаш** ( 6 траўня 1996 году) — беларускі баскетбаліст грэцкага клюбу «Марусі» і нацыянальнай зборнай Беларусі. Амплюа — форвард.

## Жыцьцяпіс
### Клюбная кар’ера
Пачаў прафэсійную кар’еру ў 16 гадоў: ён дэбютаваў за «Цмокі-2» у чэмпіянаце Беларусі ў сэзоне 2012—2013 гадоў і ў 7 матчах набіраў у сярэднім 2,3 пункты і 2,4 падборы. У тым жа сэзоне форвард перайшоў у гішпанскую «Кахасоль», дзе адыграў да канца чэмпіянату 2013—2014 гадоў. Улетку 2014-га году Салаш перайшоў у клюб «Уэска», што выступаў у другім дывізіёне Гішпаніі. Там беларус правёў 28 матчаў, набіраючы 7 пунктаў і 4,1 падборы ў сярэднім.

У 2015-м годзе малады форвард працягнуў кар’еру ў «Арэнсэ», які таксама змагаўся ў другой па сіле лізе Гішпаніі. Там адыграў 35 матчаў, выходзячы ў стартавым складзе і дапамагаючы камандзе 6,1 пунктаў і 4,4 падборы пры 48% рэалізацыі з гульні. Пасьля трох сэзонаў у Гішпаніі пераехаў у Польшчу, дзе за «Кутна» правёў 22 сустрэчы ў чэмпіянаце Польшчы. У актыве форварда — 4,5 пунктаў і 3,2 падборы ў сярэднім за 14 хвілін на пляцоўцы. У сэзоне 2017—2018 гадоў Максім гуляў за «Цмокі-Менск», правёўшы 24 матчы ў чэмпіянаце Адзінай лігі ВТБ, набіраючы ў сярэднім 4,5 пункты і зьдзяйсьняючы 3,2 падборы пры 14 хвілінах на паркеце. У Кубку ФІБА-Эўропа форвард правёў 14 гульняў зь сярэдняй статыстыкай 5 пунктаў і 2,0 падборы за 14,6 хвілінаў.

У 2018—2019 гадоў прыняў прапанову эстонскага «Калева». У сьнежні 2020 году перабраўся з «Цмокаў» у гішпанскі клюб «Сан-Паблё Бургас». У канцы жніўня 2025 году падпісаў кантракт з грэцкім клюбам «Марусі», склаўшы двухгадовы кантракт.

### Міжнародныя кар’ера
Максім Салаш актыўна прыцягваўся ў моладзевыя зборныя Беларусі, а ўлетку 2016-га быў выкліканы на збор нацыянальнай каманды і ўзяў удзел у кваліфікацыі Эўрабаскету-2017. Згуляў супраць Баўгарыі і Партугаліі ў прэ-кваліфікацыі чэмпіянату сьвету-2019, набіраючы па 2,5 пункты за матч.

## Дасягненьні
* Гулец нацыянальнай каманды Беларусі ў сэзоне 2017.
* Чэмпіён Беларусі ў 2018 годзе

## Крыніцы

## Вонкавыя спасылкі
* Афіцыйны сайт БК «Цмокі-Менск»
* Афіцыйная старонка БК «Цмокі-Менск» Вконтакте
* Афіцыйная старонка БК «Цмокі-Менск» у Instagram
* Афіцыйная старонка БК «Цмокі-Менск» у Twitter

Катэгорыя:Беларускія баскетбалісты
Сяргей Вабішчэвіч

**Сяргей Вабішчэвіч**:

* Сяргей Вабішчэвіч (футбаліст) — беларускі футбаліст
* Сяргей Вабішчэвіч (баскетбаліст) — беларускі баскетбаліст

## Глядзіце таксама
* Вабішчэвіч
Сяргей Вабішчэвіч (баскетбаліст)

**Сяргей Вабішчэвіч** ( 4 чэрвеня 1988 году) — беларускі баскетбаліст. Цяпер гуляе ў баскетболе 3x3. Амплюа — абаронца.

## Кар’ера
Пачынаў сваю прафэсійную кар’еру ў «Менск-2006», а 2016 сэзон завяршаў у «БДЭУ-ГрандПрынт». У чэмпіянаце Беларусі сэзону 2016—2017 гадоў назьбіраў 19,6 пунктаў, 4,5 падборы і 4,8 перадачы за 32,42 хвіліны на пляцоўцы. У 2017 годзе перайшоў у «Цмокі-Менск». У лістападзе 2023 года далучыўся да баскетбольнага клюбу 3х3 «Шахцёр».

## Дасягненьні
*  Чэмпіён Беларусі:
** 2018, 2019

*  Срэбраны прызэр чэмпіянату Беларусі: 
** 2011

*  Бронзавы прызэр чэмпіянату Беларусі:
** 2009, 2010, 2021

*  Уладальнік Кубка Беларусі:
** 2018

## Крыніцы

## Вонкавыя спасылкі
* Афіцыйны сайт БК «Цмокі-Менск»
* Старонка БК «Цмокі-Менск» на Facebook
* Афіцыйная старонка БК «Цмокі-Менск» Вконтакте
* Афіцыйная старонка БК «Цмокі-Менск» у Instagram
* Афіцыйная старонка БК «Цмокі-Менск» у Twitter

Катэгорыя:Беларускія баскетбалісты
Зімнік

Назву **Зімнік** маюць:

* Зімнік — вёска ў Гарадоцкім раёне Віцебскай вобласьці
* Зімнік — пасёлак у Буда-Кашалёўскім раёне Гомельскай вобласьці
* Зімнік — вёска ў Горацкім раёне Магілёўскай вобласьці
Сяргей Татур

**Сярге́й Та́тур** ( 19 студзеня 1991 году) — колішні беларускі баскетбаліст, які выступаў на пазыцыі абаронцы. З 2012 году гуляў за магілёўскі «Барысфэн». У 2017 годзе перайшоў у «Цмокі-Менск», але хутка вярнуўся ў магілёўскі клюб.

## Дасягненьні
* Паводле вынікаў вырашальнага этапу Кубка Беларусі ў 2015 годзе ўвайшоў у сымбалічную зборную Беларусі
* **Бронзавы прызэр [[Чэмпіянат Беларусі па баскетболе|Чэмпіянату Беларусі]]**: 2014/2015, 2015/2016, 2016/2017.
* **Фіналіст [[Кубак Беларусі па баскетболу|Кубку Беларусі]]**: 2016

## Крыніцы

## Вонкавыя спасылкі
* Афіцыйны сайт БК «Цмокі-Менск»
* Старонка БК «Цмокі-Менск» на Facebook
* Афіцыйная старонка БК «Цмокі-Менск» Вконтакте
* Афіцыйная старонка БК «Цмокі-Менск» у Instagram
* Афіцыйная старонка БК «Цмокі-Менск» у Twitter

Катэгорыя:Беларускія баскетбалісты
Вальдэмар Гэрт

**Вальдэмар Гэрт** — (; нар. 1962 г., пасёлак Сабелаўка, цяпер Казахстан) дзяржаўны й грамадзкі дзяяч Нямеччыны. Ураджэнец СССР. Нарадзіўся ў Казаскай ССР (зараз Казастан) у пасёлку Сабелаўка. Сябра правай грамады «Альтэрнатыва для Нямеччыны». Быў выбраны ў Саюзны сход у 24 верасьня 2017 году.

## Крыніцы

Катэгорыя:Нарадзіліся ў Казахстане
Катэгорыя:Нямецкія палітыкі
Антон Фрызэн

**Антон Фрызэн** (; 15 чэрвеня 1985, с. Усьпенскае, Карагандзінская вобласьць, Казаская ССР) — дзяржаўны й грамадзкі дзяяч Нямеччыны.

## Біяграфія
Нарадзіўся 15 чэрвеня 1985 году ў пасёлку Ўсьпенскае Карагандзінскай вобласьці Казаскае ССР (цяпер Казахстан). Сябра правай грамады «Альтэрнатыва для Нямеччыны». Быў выбраны ў Бундэстаг 24 верасьня 2017 году.

## Крыніцы

Катэгорыя:Нарадзіліся ў Казахстане
Катэгорыя:Нямецкія палітыкі
Катэгорыя:Дактары палітычных навук
Ёрг Мойтэн

**Ёрг Мойтэн** (, нар. 1961 у месьце Эсэн, Заходняя Нямеччына) — нямецкі эканаміст і дзяржаўны дзяяч, які выступае ў якасьці краёвага прадстаўніка грамады «Іншы выбар для Нямеччыны» зь ліпеня 2015 году. Зьяўляецца прафэсарам палітычнай эканоміі і фінансаў у Акадэміі места Кэль (Бадэн-Вюртэмбэрг). Быў галавою грамады на выбарах у Зямельны сход Бадэн-Вюртэмбэргу ў 2016 і з сакавіка 2016 году сябра мясцовае рады.

## Крыніцы

Катэгорыя:Нарадзіліся ў Паўночным Райне-Вэстфаліі
Катэгорыя:Нямецкія палітыкі
Катэгорыя:Нямецкія эканамісты
Тэадор Гойс

**Тэадор Гойс** (;  31 студзеня 1884, Бракэнгэйм Нямецкая імпэрыя — 12 сьнежня 1963, Штутгарт Нямеччына) — нямецкі дзяржаўны дзяяч. Да 1933 г. сябра Нямецкай дэмакратычнай грамады, пасьля 1945 г. адзін з заснавальнікаў Свабоднай дэмакратычнай партыі, яе першы старшыня. Быў першым прэзыдэнтам (1949-1959) Фэдэратыўнай Рэспублікі Нямеччына.

## Вонкавыя спасылкі

Катэгорыя:Нямецкія палітыкі
Куляшоўка

Назву **Куляшоўка** маюць:

* Куляшоўка — вёска ў Буда-Кашалёўскім раёне Гомельскай вобласьці
* Куляшоўка — вёска ў Клімавіцкім раёне Магілёўскай вобласьці
* Куляшоўка — вёска ў Смалявіцкім раёне Менскай вобласьці
Хімкі (баскетбольны клюб)

«**Хімкі**» () — расейскі баскетбольны клюб, з Маскоўскай вобласьці. Створаны ў 1997 годзе. Выступае ў Эўраліге і Адзінай ліге ВТБ.

## Дасягненьні

### Нацыянальныя турніры
**[[Адзіная ліга ВТБ]]
*  **Чэмпіён:** [[Адзіная ліга ВТБ 2010/2011|2010/2011]]
*  **Срэбраны прызэр:** [[Промакубак Адзінай лігі ВТБ 2008|2008]], [[Адзіная ліга ВТБ 2014/2015|2014/2015]], [[Адзіная ліга ВТБ 2016/2017|2016/2017]]
**Чэмпіянат Расеі
*  **Срэбраны прызэр :** 2005/2006, 2007/2008, 2008/2009, 2009/2010, 2010/2011, 2011/2012, 2012/2013, 2014/2015, 2016/2017
*  **Бронзавы прызэр:** 2006/2007
**Кубак Расеі
*  **Пераможца:** 2007/2008
*  **Фіналіста:** 2005/2006

=== Эўрапейскія турніры ===
**Эўракубак
*  **Пераможца:** 2011/2012, 2014/2015
*  **Фіналіст:** 2008/2009
**[[Кубак выкліку ФІБА|Ліга ФІБА-Эўропа]]
*  **Бронзавы прызэр:''' 2004/2005

## Вонкавыя спасылкі
* Афіцыйны сайт БК «Хімкі»

Катэгорыя:Расейскія баскетбольныя клюбы
Катэгорыя:Удзельнікі Адзінай лігі ВТБ
Катэгорыя:БК Хімкі
Катэгорыя:Удзельнікі баскетбольнай Эўралігі
Садызм

**Сады́зм** — схільнасьць да насільля, атрыманьне задавальненьня ад зьневажэньня і пакуты іншых. Панятак упершыню ўведзены ў навуковы ўжытак Крафт-Эбінгам у выдадзенай у 1886 годзе манаграфіі «Полавая псыхапатыя» паводле прозьвішча францускага пісьменьніка 18-га стагодзьдзя  Маркіза дэ Сада, які апісваў у сваіх творах плоцевыя злачынствы, у тым ліку гвалтаваньні. Зьяўляецца супрацьвагаю мазахізму.

Катэгорыя:Парафіліі
Чырвоны Лужок

Назву **Чырвоны Лужок** маюць:

## Населеныя пункты
### [[Беларусь]]
* Чырвоны Лужок — пасёлак у Буда-Кашалёўскім раёне Гомельскай вобласьці
* Чырвоны Лужок — вёска ў Смалявіцкім раёне Менскай вобласьці

## Глядзіце таксама
* Лужок
* Чырвоны
УНІКС Казань

«**УНІКС**» () — расейскі баскетбольны клюб з Казані. Выступае ў Адзінай лізе ВТБ. Назва УНІКС азначае паходзіць ад спалучэньня словаў унівэрсытэт, культура і спорт.

## Гісторыя

Баскетбольны клюб УНІКС быў створаны ў 1991 годзе. Першым кіраўніком быў заслужаны працоўнік фізычнай культуры Татарстану і Расеі Аляксандар Шчарбакоў. Каманда пачала выступы ў Першай лізе чэмпіянату Расеі. Некалькі гадоў спатрэбілася на станаўленьне спартовага калектыву. З 1994 году пасьлядоўна з сэзона ў сэзон, праходзячы зь лігі ў лігу, у 1997 годзе казанскя каманда атрымала права згуляць у Супэрлізе чэмпіянату Расеі. У гэты час каманда мела назоў УНІКС-«Лякаматыў». У 1998 і 1999 гадах каманда займала 5-е месцы ў расейскім чэмпіянаце.

У 1997 годзе каманда ўпершыню ўзяла ўдзел у эўрапейскіх турнірах. Зь сьнежня 1998 году прэзыдэнтам клюбу стаў старшыня Нацыянальнага банка Татарстану Яўген Багачоў. У 2000, 2003, 2005, 2009, 2010, 2011, 2014 гадах УНІКС быў бронзавым прызэрам, а ў 2001, 2002, 2004, 2007 і 2016 гадах — срэбраным прызэрам расейскага першынства. У студзені 2003 году УНІКС здабыў перамогу ў Кубку Паўночнаэўрапейскай баскетбольнай лігі, а ў сакавіку 2003 году каманда стала ўладальніцай Кубка Расеі. У красавіку 2004 году казанцы сталі чэмпіёнам Лігі ФІБА-Эўропа. У 2006 годзе УНІКС заняў чацьверты радок у Супэрлізе. У 2008 годзе каманда была шостай у чэмпіянаце Расеі. У 2009 годзе каманда яшчэ раз спынілася на чацьвертым месцы. У 2011 годзе УНІКС упершыню здабыў перамогу ў рэгулярным чэмпіянаце Расеі. У красавіку таго ж году баскетбалісты з Татарстану перамаглі ў Кубку Эўропы, то бок другім паводле значнасьці эўрапейскім клюбным спаборніцтве. У 2012 годзе казанцы былі пятымі ў чэмпіянаце Расеі. У 2013 і 2015 гадах каманда заняла 6-е месца ў чэмпіянаце Расеі.

## Дасягненьні
### Нацыянальныя турніры
**[[Адзіная ліга ВТБ]]**:
*  **Пераможца:** 2023
*  **Срэбраны прызэр:** 2010, 2012, 2016, 2021, 2024
*  **Бронзавы прызэр:** 2011, 2014, 2019, 2022

**Чэмпіянат Расеі**:
*  **Чэмпіён:** 2023
*  **Срэбраны прызэр :** 2001, 2002, 2004, 2007, 2016, 2021, 2024
*  **Бронзавы прызэр:** 2000, 2003, 2005, 2009, 2010, 2011, 2014, 2019, 2022

**Кубак Расеі:
*  **Пераможца:** 2003, 2009, 2014
*  **Фіналіст:** 2005, 2007, 2010
*  **Бронзавы прызэр:** 2004, 2006

=== Эўрапейскія турніры ===
**Эўракубак**:
*  **Пераможца:** 2011
*  **Фіналіст:** 2014, 2021

**Ліга ФІБА-Эўропа**:
*  **Пераможца:** 2004

**Паўночнаэўрапейская баскетбольная ліга**:
*  **Пераможца:''' 2003

## Крыніцы

## Вонкавыя спасылкі
* Афіцыйны сайт БК УНІКС
* Сайт заўзятараў БК УНІКС
* 
* 
* Старонка клюбу на eurocupbasketball.com

Катэгорыя:Расейскія баскетбольныя клюбы
Катэгорыя:Удзельнікі Адзінай лігі ВТБ
Катэгорыя:Удзельнікі баскетбольнай Эўралігі
Жлобінская швейная фабрыка

**«Жлобінская швейная фабрыка»** — дзяржаўнае швейнае прадпрыемства Беларусі па вырабе дзіцячага адзеньня, заснаванае ў студзені 1961 году ў Жлобіне (Гомельская вобласьць). Месьціцца ў Жлобіне па адрасе: вул. Пятроўскага, д. 17. На 2017 г. мела секцыі па продажы ў крамах Віцебска, Гомеля і Магілёва, 2 уласныя крамы «Францішка» ў Жлобіне і Менску ў гандлёвым цэнтры «Е-Сіці» (вул. Дзянісаўская, д. 8).

## Мінуўшчына
У студзені 1961 году Жлобінскую швейную фабрыку заснавалі на аснове арцелі «Аб'яднаная праца», створанай у 1945 годзе і перададзенай камбінату побытавага абслугоўваньня 30 верасьня 1960 году. На пачатку на фабрыцы шылі працоўнае і школьнае адзеньне, курткі для хлопцаў і нагавіцы. Пазьней перайшлі на выраб дзіцячага адзеньня. У 2011 г. прыбытак склаў 1,2 млрд рублёў ($214 тыс.). На травень 2012 г. фабрыка наймала каля 300 супрацоўнікаў, зь іх 27 мужчынаў. Звыш 25% супрацоўнікаў складалі вучні мясцовага ліцэя. Месячны заробак швачкі складаў 2,27 млн рублёў ($271). Рэнтабэльнасьць перавышала 22%. Фабрыка вырабляла дзіцячую вопратку (камізэлькі, нагавіцы, пінжакі), вытворчае адзеньне (гарнітуры і халаты) і пасьцельную бялізну. У 2013 г. налічвалася 270 супрацоўнікаў, якія вырабілі 84 тыс. адзінак адзеньня. 

На 31 сьнежня 2016 г. сродкі ААТ «Жлобінская швейная фабрыка» склалі 2,02 млн рублёў ($1,01 млн). Зь іх абаротныя сродкі — 1,213 млн рублёў ($606,6 тыс.; 60% сродкаў): дэбіторская запазычанасьць — 657 тыс. рублёў ($328,5 тыс.; 54% абаротных сродкаў), таварныя запасы — 517 тыс. рублёў ($258,5 тыс.; 42,6%).

## Крыніцы

## Вонкавыя крыніцы
* 

Катэгорыя:Вытворчыя кампаніі Беларусі
Катэгорыя:Жлобін
Катэгорыя:Прадпрыемствы Беларусі
Катэгорыя:Прамысловасьць Беларусі
Катэгорыя:Лёгкая прамысловасьць
Катэгорыя:Зьявіліся ў 1961 годзе
Распад Расейскай імпэрыі

**Распа́д Расе́йскае імпэ́рыі** — працэсы сыстэмнай дэзынтэграцыі, якія адбываліся ў эканоміцы, сацыяльнай структуры, грамадзкай і палітычнай сфэры Расейскай імпэрыі, якія прывялі да спыненьня існаваньня Расейскае Імпэрыі.

Лютаўская рэвалюцыя 1917 году прывяла да прыкметнага ўзмацненьня сэпаратызму, у першую чаргу польскага, украінскага й фінскага. Пасьля кастрычніцкага перавароту 1917 году адбыўся новы магутны ўсплёск сэпаратызму, і была абвешчаная, у прыватнасьці, незалежнасьць Фінляндыі. Спробы бальшавіцкага ўрада вярнуць кантроль над фактычна адпала заходнімі нацыянальнымі ўскраінамі (Фінляндыя, Украіна, Эстонія і г. д.) бурацца ўсьцяж нямецкага наступленьня вясной 1918 году. Паўстаньне Чэхаславацкага корпусу летам 1918 году становіцца каталізатарам далейшага распаду, выклікаўшы ўтварэньне непадкантрольных Маскве урадаў ўжо на тэрыторыі самой Расеі. Усьцяж Грамадзянскай вайны бальшавікі аднавілі кантроль над большай часткай тэрыторыі былой Расейскае імпэрыі.

## Глядзіце таксама
* Распад СССР
Грамадзянская вайна ў Емэне

**Грамадзянская вайна ў Емэне** — узброены канфлікт у Емэне паміж урадавымі войскамі ды хусытамі.

## Перадгісторыя й прычыны
У пачатку 2004 року адбылося паўстаньне шыітаў на поўначы краіны з мэтаю аднаўленьня тэакратычнай манархіі, якая была ў Паўночным Емэне да вайсковага перавароту 1962 року, а таксама супраць палітычнага хаўрусу Емэну са Злучанымі Штатамі.

У 2009 року распачаліся баявая дзеяньні паміж шыітамі ды ўрадавымі войскамі Емэну ды Саудаўскай Арабіі. Кіраўніцтва Емэну абгрунтавала ўварваньне Саудаўскай Арабіі сьмерцю двух памежнікаў, забітых паўстанцамі.

У 2010 року было заключана замірэньне.

Але ж у 2011 року сытуацыя пачала пагаршацца: сутыкненьні паміж шыітамі й сунітамі аднавіліся. На тэрыторыі Емэну чынна распачала дзеяньні «Аль-Каіда».

## Храналёгія падзеяў
2 лютага — 9 ліпеня 2014 ішла бітва за Амран, якая скончалася перамогаю хусытаў. з 16 па 21 верасьня 2014 рокуішла бітва за Сану (Сталіцу Емэну). Бітва скончалася перамогаю паўстанцаў.

15 лютага 2015 року хусыты распачалі аблогу Адэну.

З прычыны пасьпяховых дзеяньняў паўстанцаў 26 лютага 2015 року кааліцыя арабскіх дзяржаваў на чале з Саудаўскай Арабіяй распачало інтэрванцыю ў Емэн.

з 25 сакавіка па 22 ліпеня 2015 року ішла бітва за Адэн паміж хусытамі й сіламі арабскай кааліцыі. 22 ліпеня хусыты былі канчаткова вытулены з Адэну.

8 верасьня 2015 року да вайны на баку емэнскага ўраду супраць хусытаў далучыўся Кувэйт.

16 ліпеня 2016 року ААЭ распачалі вывад сваіх вайскоўцаў зь Емэну.

5 чэрвеня 2017 року Катар спыніў усялякія баявыя дзеяньні на тэрыторыі Емэну з прычыны абвінавачваньні Катару ў падтрымцы тэрарызму.

## Крыніцы
Струкі

Назву **Струкі** маюць:

* Струкі — вёска ў Ваўкалацкім сельсавеце Докшыцкага раёну Віцебскай вобласьці
* Струкі — вёска ў Параф’янаўскім сельсавеце Докшыцкага раёну Віцебскай вобласьці
* Струкі — вёска ў Буда-Кашалёўскім раёне Гомельскай вобласьці
Сьвінтарог

**Сьвінтарог**, **Сьвятарог** (таксама *Швінтарог*) — легендарны літоўскі князь, пэрсанаж міталягічнага цыклю пра перадгісторыю Вільні. У наш час адна з вуліцаў места носіць ягонае імя.

## Імя

Рагінсьвінда (Raginswinda) — імя германскага паходжаньня. Іменная аснова -сьвінд- (-сьвент-, -сьвіт-) (імёны ліцьвінаў Швендэр, Сьвентальд, Сьвентагал; германскія імёны Schwender, Switald, Galsuintha) паходзіць ад гоцкага swinþs 'моцны, магутны', а аснова -раг- (-рэг-) / раган- (імёны ліцьвінаў Рагла, Рагін, Рагвалод; германскія імёны Ragilo, Ragenus, Ragvald) — ад гоцкага raginon 'гаспадарыць, судзіць, выракоўваць', ragin 'вырак'. Такім парадкам, імя Сьвінтарог азначае «магутны вырак».

## Біяграфія
Упамінаецца ў летапісах Вялікага Княства Літоўскага, паводле якіх уладарыў у канцы XIII стагодзьдзя. Быў сынам Уценуса, унукам Кукавойта, прапрадзедам Даўмонта.

Прыкладна ў 1272 годзе збудаваў непадалёк ад утокі ракі Вільні ў Вяльлю капішча паганскага бога Перуна. У 1387 годзе Ягайла зруйнаваў яго і на тым месцы загадаў збудаваць Віленскую катэдру.

Паводле Тэадора Нарбута, пражыў 98 гадоў. Папрасіў свайго сына Скірмана (Германта) па сьмерці спаліць яго цела паводле спрадвечнага звычаю. Некаторыя дасьледнікі мяркуюць, што на месцы Вільні, сапраўды, спальвалі целы тагачаснай пляменнай арыстакратыі, што лічыцца сьведчаньнем працэсаў цэнтралізацыі. На думку расейскага лінгвіста Ўладзімера Тапарова, Сьвятарогам першапачаткова называлі месца, дзе спальвалі целы, а потым у працэсе міталягізацыі назва месца ўвасобілася ў імя князя.

Адпаведнае паведамленьне ў хроніках:

Паводле паданьня, менавіта ў даліне Сьвятога Рога вялікі князь Гедымін заснаваў горад Вільню:

## Заўвагі

## Крыніцы

Катэгорыя:Гісторыя Вільні
Катэгорыя:Легендарныя князі Літвы
Марына Крэс

**Марына Крэс** (, Менск) — прафэсійная беларуская баскетбалістка. Іграе на пазыцыі Цэнтравая / цяжкога форварду. Майстар спорту Рэспублікі Беларусь.

## Жыцьцяпіс
Баскетболам пачала займацца ў 1990 годзе ў спартовай сэкцыі СШ N 153. Першы трэнэр — Сяргей Трыфанаў. Трохразовая чэмпіёнка Беларусі (1997 г., 1998, 1999), чэмпіёнка Расеі (2001), срэбраны прызэр першынства Беларусі (1996). Чэмпіёнка (1999) і срэбны прызэр (1998) Балтыйскай лігі. Выступала за маладзёжную зборную краіны, потым у складзе нацыянальнай зборнай Беларусі.

## Нацыянальная зборная
Выступала за нацыянальную зборную Беларусі на Алімпійскіх гульнях у 2008 году.

## Крыніцы

## Вонкавыя спасылкі
* FIBA Марына Крэс
* ПОРТРЕТ. Марина Кресс: снова в омут с головой, Прессбол, 13-08-2003
* Марина Кресс. Самое болезненное — оторваться от сына

Катэгорыя:Беларускія баскетбалісткі
Катэгорыя:Беларускія баскетбалісты і баскетбалісткі на Алімпійскіх гульнях
Катэгорыя:Баскетбалісты і баскетбалісткі на летніх Алімпійскіх гульнях 2016 году
Катэгорыя:Нарадзіліся ў Менску